Niderlandiyada Rim imperiyasining noyob xazinalari ko‘rgazmasi bo‘lib o‘tadi

Rim imperiyasining noyob xazinalari birinchi marta gollandiyaliklar e’tiboriga havola etiladi. Davlat hayotining qiziqarli davrlaridan biri — Buyuk Imperator Konstantin I ning boshqaruv davri (272—337) haqida hikoya qiluvchi ko‘rgazma Amsterdamdagi Yangi cherkovda kuzda ochiladi. Bu haqda “TASS” xabar beradi.

“3-oktabrdan ko‘rgazmada avval Niderlandiyada namoyish etilmagan eksponatlar namoyish etiladi. Mashhur ‘Mehribon cho‘pon’ marmar haykali, rim mozaika va freskalari, haykallar, oltin idish, rasmlar hamda Konstantin haykalining o‘ng qo‘li shular jumlasidandir”, — deydi ko‘rgazma tashkilotchilari.
Ko‘rgazma Kapitoliy muzeyi, Rim Milliy muzeyi va Vatikan muzeylari bilan hamkorlikda tashkil etiladi. Ekspozitsiya 2016-yilning 7-fevraligacha ochiq bo‘ladi.